
१ प्रमाणसंग्रहः

आषोडशात् ब्राह्मणस्यापतिता गायत्री; द्वाविंशते राजन्यस्य, द्व्यधिकाया वैश्यस्य ॥ (गौतमधर्मसूत्रम्)


आचमनम्

आचमनम्

संहृताङ्गुलहस्तेन ब्रह्मतीर्थं पिबेज्जलम् ।

मुक्ताङ्गुष्ठकनिष्ठाभ्यां शेषेणाऽऽचमनं भवेत् ॥ (विश्वामित्रः)

गोकर्णाकृतिहस्तेन माषमग्नं जलं पिबेत् ।

तन्न्यूनमधिकं पीतं सुरापानसमं विदुः ॥

अनुष्णाभिरफेनाभिरद्भिस्तीर्थेन धर्मवित् । (तालपत्रे)

शौचेप्सुः सर्वदाऽऽचामेदेकान्ते प्रागुदङ्मुखः ॥ (शङ्खः) निष्ठीवने प्रसुप्ते च परिधानेऽश्रुपातने ।

क्षुते पञ्चसु चाचामेत् श्रोत्रं वा दक्षिणं स्पृशेत् ॥ (वाधूलः)

दिने निषिद्धेऽपि च दन्तकाष्ठाभावेऽप्यपां द्वादशकृत्व एव ।

गण्डूषणाच्छुद्धिमपामयेत स्त्रीणां भवेदैष्टकसैकताभिः ॥

विधवा ब्रह्मचारी च यतिश्च व्रतवांस्तथा ।

ताम्बूलमञ्जनञ्चैव कांस्यपात्रे च भोजनम् ।

दन्तकाष्ठं मैथुनञ्च यावज्जीवं न कारयेत् ॥ (सनत्कुमारः)

[[i]]



प्राणायामः

प्राणायामः

अनामिकाकनिष्ठे द्वे अङ्गुष्ठं च तृतीयकम् ।

त्रिभिर्नासापुटं बद्ध्वा प्राणायामस्य लक्षणम् ॥ (पाद्मसंहिता) प्रणवं व्याहृतीः सप्त गायत्रीं शिरसा सह ।

त्रिः पठेदायतप्राणः प्राणायामः स उच्यते ॥ (शाण्डिल्यः)

उपविश्यासनं वश्यं स्वस्तिकादि यथारुचि ।

व्याघ्रचर्मादिके शुद्धे ओमित्येकाक्षरं मनुम् ॥

बद्ध्वा प्रागाननः सम्यक् ऋजुकायः समाहितः ।

नासाग्रन्यस्तनयनः दन्तैर्दन्तान् असंस्पृशन् ॥

रसनां तालुनि न्यस्य श्लथबाहूभयान्वितः ।

आकुञ्चितशिराः किञ्चित् निबध्नन् योगमुद्रया ॥

हस्तौ यथोक्तविधिना प्राणायामं समाचरेत् ॥


अत्रिः

अत्रिः

सम आसन आसीनः समकायो यथासुखम् ।

हस्तमुत्सङ्ग आधाय स्वनासाग्रकृते क्षणः ॥

प्राणस्य शोधयेन्मार्गं पूरकुम्भकरेचकैः ।

विपर्ययेणापि शनैरभ्यसेन्निर्जितेन्द्रियः ॥

हृद्यविच्छिन्नमोङ्कारं घण्टानादं बिसोर्णवत् ।

प्राणेनोदीर्य तत्राथ पुनः संवेशयेत् स्वरम् ॥

[[ii]]

एवं प्रणवसंयुक्तं प्राणमेव समभ्यसेत् ।

दशकृत्वः त्रिषवणं मासादर्वाग्जितानिलः ॥

त्वक्चर्ममांसरुधिरमेदोमज्जास्थिभिः कृताः ।

तथेन्द्रियकृता दोषा दह्यन्ते प्राणनिग्रहात् ॥

प्राणायामैर्दहेत् दोषान् धारणाभिश्च किल्बिषान् ।

प्रत्याहारेण विषयान् ध्यानेनानैश्वरान् गुणान् ॥

न च तीव्रेण तपसा न स्वाध्यायैर्न चेज्यया ।

गतिं गन्तुं बुधाः शक्ता योगात् सम्प्राप्नुवन्ति याम् ॥

प्रणवे नित्ययुक्तस्य व्याहृतीषु च सप्तसु ।

त्रिपदायां च गायत्र्यां न भयं विद्यते क्वचित् ॥

स्नानमूलाः क्रियाः सर्वाः श्रुतिस्मृत्युदिता नृणाम् ।

तस्मात् स्नानं निषेवेत श्रीपुष्ट्यारोग्यवर्धनम् ॥

प्रातरुत्थाय यो विप्रो सन्ध्यास्नायी सदा भवेत् ।

सप्तजन्मकृतं पापं त्रिभिर्वर्षैर्व्यपोहति ॥

उषस्युषसि यत् स्नानं सन्ध्यास्वनुदिते रवौ ।

प्राजापत्येन तत् तुल्यं महापातकनाशनम् ॥ (बृहद्योगियाज्ञ) नित्यमामलकस्नानं पापिनामपि मुक्तिदम् । (हारीतस्मृतौ) शिरस्नानं कटिस्नानं गलस्नानं तथैव च ।

आजानुबाहुपर्यन्तं भवेत् स्नानं चतुर्विधम् ॥ (विश्वामित्रः)

[[iii]]




मन्त्रस्नानादिकार्यम्

मन्त्रस्नानादिकार्यम्

असामर्थ्याच्छरीरस्य कालशक्तिव्यपेक्षया ।

मन्त्रस्नानादिकान् सप्त केचिदिच्छन्ति सूरयः ॥

मान्त्रं भौमं तथाऽऽग्नेयं वायव्यं दिव्यमेव च ।

वारुणं मानसं चैव सप्त स्नानान्यनुक्रमात् ॥

आपो हि ष्ठेति वै मन्त्रं, मृदालम्भश्च पार्थिवम् ।

आग्नेयं भस्मना स्नानं, वायव्यं गोरजः स्मृतम् ॥

यत्तु सातपवर्षेण स्नानं तत् दिव्यमुच्यते ।

वारुणं चावगाहस्तु, मानसं विष्णुचिन्तनम् ॥

शान्तं (?) स्नानं यथोद्दिष्टं मन्त्रस्नानक्रमेण तु ।

कालदोषादसामर्थ्यात् सर्वं तुल्यफलं स्मृतम् ॥ (बृहद्योगियाज्ञ)

तीर्थाभावेऽप्यशक्तौ वा स्नायात् तोयैः समाहृतैः ॥(लघुव्याससंहिता)



आग्नेयस्नानम्

भारद्वाजस्मृतौ - आग्नेयस्नानम् -

सर्वाङ्गं प्रणवेनैव मन्त्रेणोद्धूलयेत्ततः ।

स्रोतसोऽभिमुखं स्नायात् मार्जनञ्चाघमर्षणम् ॥

अन्यत्रार्कमुखो, रात्रौ प्राङ्मुखोऽग्निमुखोऽपि वा ।

देवालयसमीपे तु तमेवाभिमुखश्चरेत् ॥

शौनकः –

न वेगं धारयेत् ; तावदप्रयतः स्यात् ।

नोपरुद्धः क्रियाः कुर्यात् ।

(वेगमित्यस्य मूत्रपुरीषयोर्वेगमित्यर्थः ।)

[[iv]]

मलं वा यदि वा मूत्रं विप्रः स्नात्वोत्सृजेत् यदि ।

आजानु (आकटि) शोधयेत् ॥ (धर्मप्रवृत्तौ) आर्द्रवाससस्तु विण्मूत्रे प्राणायामत्रयं पुनः स्नानञ्च ॥

शीतोदकस्नानाशक्तश्चेत् - निषिद्धव्यतिरिक्तदिनेषु

शीतास्वप्सु निषिच्योष्णाः मन्त्रसम्भारसम्भृताः ।

गेहे तु शस्यते स्नानं तद्धीनमफलं भवेत् ॥

शिरस्स्नानाशक्तश्चेत् अशिरस्कम् ।

तदशक्तौ -

नाभेरधः प्रविश्याप्सु कटिं प्रक्षाल्य मृज्जलैः ।

मार्जयेदार्द्रवस्त्रेण सर्वमङ्गम् ।

तदशक्तौ तु

मुखं करौ च कट्यन्तं पादौ च क्षालयेत् ।

तदशक्तौ –

स्नात्वा स्नात्वा स्पृशेदेनं ततः शुध्येत् स आतुरः ।

तदशक्तौ -

ब्राह्मणानां करैर्मुक्तं तोयं शिरसि धारयेत् ।

सर्वतीर्थाकरात् श्रेष्ठं तोयं विप्रकराच्च्युतम् ।

वायव्यादीनि चान्यत्र द्रष्टव्यानि । (जाबालिः)



वस्त्रम्

वि॰प्र॰— स्नात्वाऽवगाह्य विधिवत् स्नानवस्त्रमधस्त्यजेत् ।

तदेव विसृजेदूर्ध्वं कूपाद्युद्धृतवारिणा ॥

वि॰प्र॰— (व्याघ्रपादः)

नोत्तरीयमधः कुर्यात्

नोपर्य् आधस्त्यम् अम्बरम् ।

वि॰प्र॰— नह्येद् अग्रे पुरः कच्छा

द्वयं पार्श्वे च गूहनम् ।

कटि-पार्श्व-द्वये पृष्ठे

सप्त कच्छाः प्रकीर्तिताः ॥

English— front, 2 sides, genital, 2 back-sides, back = 7

वि॰प्र॰— पुरः कच्छा पुरो धार्या

पश्चात् कच्छा तु पृष्ठतः ।

द्वे कच्छे तु सदा धार्ये

वर्णिभिर् यतिभिस् तथा ॥

[[V]]

वैकुण्ठदीक्षितीये

नालिकेरफलेनैव चषकं पुण्ड्रधारणे ।

नालिकेरार्धभागेन कमठाकृतिना बुधः ॥

द्विनेत्रमेव कुर्वीत पात्रं वै पुण्ड्रधारणे ।

कृत्वा करण्डं बिल्वस्य फलं पक्वं मनोहरम् ॥

हारिद्रं पूरयेच्चूर्णं लक्ष्मीरूपमनुत्तमम् ।

यथा चर्म न दृश्येत तथोर्ध्वं पुण्ड्रमाचरेत् ॥

इषुपातस्थितैर्ग्राह्यं सुपार्श्वं सुमनोहरम् ।

ऊर्ध्वपुण्ड्रांस्तु धृत्वैवं तन्मध्ये धारयेच्छ्रियम् ॥

पुण्ड्राणामन्तरालेषु हरिद्रां धारयेच्छ्रियम् ।

श्रीचूर्णं सततं धार्यमूर्ध्वपुण्ड्रस्य मध्यतः ॥

धात्रीपत्रसमं धार्यं श्रीचूर्णं ब्रह्मवादिनाम् ।

अन्येषां क्षत्रियादीनां तिन्त्रिणीदलसंमितम् ॥

हारिद्रं कुङ्कुमं वापि चूर्णं विष्ण्वभिषेचितम् ।

समवित्रेण [[सपवित्रेण??]] हस्तेन नोर्ध्वपुण्ड्राणि धारयेत् ॥

दामोदरं केशवञ्च न कदापि परित्यजेत् ।

ऊर्ध्वपुण्ड्रस्य मध्ये तु धारयेत् दीपवत् द्विजः ॥

स्त्रीशूद्राणामेकपुण्ड्रं तथैवान्तरवर्तिनाम् ।

अर्धचन्द्राकृतिः स्त्रीणां धार्यं पुण्ड्रमधो भ्रुवः ॥

तन्मध्ये दीपवद्धार्यं श्रीचूर्णं श्रीप्रदं शुभम् । (वसिष्ठसंहिता)

[[vi]]

यथा पतिव्रता साध्वी सर्वाभरणभूषिता ।

पद्माक्षतुलसीमालां श्रीपवित्रं यथाक्रमम् ॥

सन्धार्य नित्यकर्माणि विष्णोः प्रीत्यर्थमाचरेत् ।

अप्रतिष्ठितमालां वै बिभर्ति यदि मोहितः ।

व्यर्थं भवति तत् कार्यं नित्यनैमित्तिकादिकम् ।

पवित्रकरणेनैव मन्त्राचमनमाचरेत् ।

यान्युक्तानि पवित्राणि कुशदर्भात्मकानि वै ॥

हेमात्मकपवित्रस्य कलां नार्हन्ति षोडशीम् ।

दार्भं ताम्रं राजतं वा सौवर्णमथवा द्विजः ॥

धारयेत् दक्षिणे हस्ते पवित्रञ्चोत्तरोत्तरम् ।

चतुरङ्गुलमग्रं तु प्राग्भागे द्व्यङ्गुलं भवेत् ॥

वलयं द्व्यङ्गुलं प्रोक्तं पवित्रस्य तु लक्षणम् । (तालपत्रे)



अहरहः सन्ध्यामुपासीत

अहरहः सन्ध्यामुपासीत


दिवसस्य च रात्रेश्च सन्धिः सन्ध्येति कथ्यते ।

मध्याह्नेऽपि च सन्धिः स्यात् पूर्वस्याह्नः परस्य च ॥



सम्यक्ध्यायत्यस्यामिति सन्ध्या | सन्दधातीति सन्ध्या । (बृहत्पराशरः)

[[vii]]

प्रयोगमालायां

अहोरात्रस्य यः सन्धिः सूर्यनक्षत्रवर्जितः ।

साऽत्र सन्ध्या समाख्याता मुनिभिस्तत्त्वदर्शिभिः ॥

सन्धातृत्वेन सर्वेषां देवः सन्ध्येति कीर्तितः ॥ (दक्षः)


अर्धास्तमयात्सन्ध्या व्यक्तीभूता न तारका यावत् ।

तेजः परिहानिः उषा भानोरर्धोदयं यावत् ।

अर्धोदितसूर्यः प्रकृष्टतेजो नक्षत्रवर्जितः ॥



(वाराहे)


ब्राह्मणः सर्वयत्नेन सायं प्रातः समाहितः ।

सन्ध्यामात्रपरो भूयात् तावन्मात्रात् तरिष्यति ॥ (लौगाक्षि)




प्रातस्सन्ध्यां सनक्षत्रां मध्याह्ने मध्यभास्कराम् । ससूर्यां पश्चिमां सन्ध्यां तिस्रः सन्ध्या उपासते ॥ (देवीभागवतं)




प्रातः सन्धां सनक्षत्रां उपासीत यथाविधि ।

सादित्यां पश्चिमां सन्ध्यामर्धास्तमितभास्कराम् ॥ (बृहत्पराशर)



अनुक्तकाले कृतकर्म निष्फलम्

अकालवृष्टिः पतिता यथा भुवि ।

उप्तानि बीजानि विनिष्फलानि

करोत्यकालः कृतकर्मनिष्फलः ॥

उत्तमा तारकोपेता मध्यमा लुप्ततारका

अधमा सूर्यसहिता प्रातस्सन्ध्या त्रिधा मता ॥

उत्तमा पूर्वसूर्या च मध्यमा मध्यसूर्यका ।

अधमा पश्चिमादित्या मध्यसन्ध्या त्रिधा मता ॥

उत्तमा सूर्यसहिता मध्यमा लुप्तभास्करा ।

अधमा तारकोपेता सायं सन्ध्या त्रिधा मता ॥ (विश्वामित्र )

[[viii]]


तावत् प्रातर्जपंस्तिष्ठेत् यावदर्धोदयं रवेः ।

आसनस्थो जपन्मौनी प्रत्यगातारकोदयम् ॥

सादित्यां मध्यमां सन्ध्यां जपेदादित्यसम्मुखः ।

मृतके सूतके वाऽपि सन्ध्याकर्म न सन्त्यजेत् ॥ (वाधूलः)



प्रबलं वैदिकं कर्म सर्वेष्वपि च कर्मसु ।

तत्कृत्वैव पुरा पश्चात् पित्रोः कुर्याच्छवक्रियाम् ॥ (कण्वः) शुचिर्वाऽप्यशुचिर्वाऽपि नित्यं कर्म न सन्त्यजेत् ।

तत्रापि कालनियमादर्घ्यदानं विशिष्यते ॥ (विश्वामित्रकल्पे)



अनूदकी-सन्ध्यावर्णना

अनूदकी-सन्ध्या

अनूदकी तु सा सन्ध्या लेपस्नेहविवर्जिता ।

सन्धिनी सर्वभूतानां शोचिनी भवनाशिनी ॥

बद्धमेतं सुषुम्नाभ्यां दीर्घघण्टानिनादवत् ।

ईश्वरं मनसा ध्यायेत् एषा सन्ध्या अनूदकी ॥

देशक्षोभे महापत्तौ मार्जनार्घ्याद्यसम्भवात् ।

सन्ध्यगतं [सन्ध्यागतं??] सहस्रंशुं [[सहस्रांशुं??]] मन्त्रैः कुर्यादुपासितम् ॥ जलाभावेनार्घ्यमात्रं रजसैतद्विधीयते । (याज्ञवल्क्यस्मृतिः)

नोपतिष्ठति यः पूर्वां नोपास्ते यश्च पश्चिमाम् ।

स शूद्रवत् बहिष्कार्यः सर्वस्मात् द्विजकर्मणः ॥


ब्र॒ह्म॒वा॒दिनः॑ पू॒र्वाभि॑मु॒खास्स॒न्ध्यायां᳚ गायत्रि॒याऽभि॑मन्त्रिता॒ आप॑ ऊ॒र्ध्वं विक्षि॑पन्ति॒,

ता ए॒ता आपो॑ व॒ज्रीभू॒त्वा तानि॒ रक्षाँ॑सि म॒न्देहाऽरु॑णे द्वी॒पे प्रक्षि॑पन्ति । (यजुर्वेदे)



[[ix]]

प्रयोगमालायां

तर्पणे -

द्वौ हस्तौ युग्मतः कृत्वा पूरयित्वोदकाञ्जलिम् ।

गोशृङ्गमात्रमुद्धृत्य जलमध्ये जलं क्षिपेत् ॥ (तालपत्रे) रथ्यां गते तु देवेशे आस्थानञ्चाधिरोहति ।

यस्मिन् काले विशालाक्षि यस्य यत् कर्म चोदितम् ।

तत्काले कर्म तत् त्यक्त्वा मामुपास्ते नरो यदि ।

न दोषस्तत्र देवेशि भवत्यत्र न संशयः । .....

सन्ध्योपास्ति प्रकुर्वन्ति नरा विष्णुपराङ्मुखाः ॥

तदा तात्कालिकं नित्यं तत्कालात् प्राक् समाचरेत् । (वाराहे)

कालातिक्रमदोषस्तु तत्र न स्यात् कदाचन ।

देवाग्निद्विजविद्यानां कार्येषु यदि संस्थितः ।

सन्ध्याहानौ न दोषोऽस्ति यतस्तत्कर्मसाधना ॥ (पारमेश्वरे) पुराणादिश्रवणे श्रावणे मुख्यकालातिक्रमे दोषो नास्तीति ।

सूतके मृतके वाऽपि सन्ध्याकर्म समाचरेत् ।

मनसोच्चारयेन्मन्त्रान् प्राणायाममृते द्विज ॥

सूतके मृतके कुर्यात् प्राणायामममन्त्रक्रम् । (वैशाखमाहात्म्ये) जपभोजनहोमांस्तु देवस्याभिमुखश्चरेत् ।

वरेण्यं विरलं जप्यं जपकाले विशेषतः ॥

पारायणे तु युक्तं स्यात् अन्यथा विफलं भवेत् ।

वरेणियं जपे प्रोक्तं वरेण्यं वेदपाठके ॥

विधियज्ञाज्जपो यज्ञो विशिष्टो दशभिर्गुणैः ।

उपांशुः स्याच्छतगुणः साहस्रो मानसः स्मृतः ॥

[[X]]

ध्यायेच्च मनसा मन्त्रं जिह्वोष्ठौ न विचालयेत् ।

न कम्पयेच्छिरोग्रीवं दन्तान् नैव प्रकाशयेत् ॥

यक्षराक्षसभूतानि सिद्धविद्याधरोरगाः ।

हरन्ति प्रसभं यस्मात् तस्मात् गुप्तं समाचरेत् ॥

उपांशुस्तु चलज्जिह्वादशनच्छद ईरितः ।

अधरोष्ठविभागो वा विश्वसोपांशुलक्षणः ॥ (शाण्डिल्यः) निर्विकारेण वक्त्रेण मनसा मानसः स्मृतः ।

असंख्यातं तु यज्जप्तं तत् सर्वं निष्फलं भवेत् ॥

जपस्य गणनां प्राहुः पद्माक्षैर्भक्तिवर्धनम् ।

जपेत्तु तुलसीकाष्ठैः फलमक्षयमश्नुते ॥

वानप्रस्थयतीनां तु सहस्रान्न्यूनमुच्यते ।

कृत्वोत्तानौ करौ प्रातः सायञ्चाधोमुखौ करौ ।

मध्ये स्तब्धकराभ्यां तु जप एवमुदाहृतः ॥

अङ्गुलीर्न वियुञ्जीत किञ्चिदाकुञ्चिते तले । (लोगाक्षिः)

जपमध्ये गुरुर्वाऽपि वैष्णवो वा समागतः ।

सम्भाषणादिपूजान्तं तस्य कृत्वाऽनुमान्य च ॥

अनुज्ञाप्य ततः कुर्यात् जपकर्म समाहितः ।

सर्वस्य प्रभवो यस्मात् विष्णुपादाब्जसंश्रयाः ॥

वैष्णवो वैष्णवं दृष्ट्वा दण्डवत् प्रणमेद् भुवि ।

तयोर्मध्यगतो विष्णुः प्रणाममधिगच्छति ॥

त्रिपदाजपसाद्गुण्यं तुर्या जप्या दशांशकम् । (विष्णुस्मृतिः)

[[xi]]

तुर्यपादं विना जप्यं कुरुते निष्फलं भवेत् ।


तुरीयपादस्य विमलऋषिः, तुरीयच्छन्दः, परमात्मा देवता । मोक्षार्थे विनियोगः ॥

(बृहदारण्यकादिस्था तुरीयगायत्री ।)



उपलभ्य च सावित्रीं नोपतिष्ठेत यः पराम् ।

काले त्रिकालं सप्ताहात् स पतेन्नात्र संशयः ॥

काललोपो न कर्तव्यस्ततः कालं प्रतीक्षयेत् ।

काले फलन्त्योषधयः काले पुष्यन्ति पादपाः ।

वर्षन्ति तोयदाः काले तस्मात् कालं न लङ्घयेत् ॥

किं किं न सविता सूते काले सम्यगुपासितः ।

आयुरारोग्यमैश्वर्यं वसूनि च पशूनि च ।

मित्रपुत्रकलत्राणि क्षेत्राणि विविधानि च ।

भोगान् अष्टविधांश्चापि स्वर्गं चाप्यपवर्गकम् ॥

दुर्लभा सर्वमन्त्रेषु गायत्री प्रणवान्विता ।

न गायत्र्यधिकं किञ्चित् त्रयीषु परिगण्यते ॥

गायत्री वेदजननी गायत्री ब्राह्मणप्रसूः ।

गातारं त्रायते यस्मात् गायत्री तेन गीयते ॥

वाच्यवाचकसम्बन्धो गायत्र्याः सवितुर्द्वयोः ।

वाच्योऽसौ सविता साक्षात् गायत्री वाचिका परा ॥

प्रभोवेनैव [[??]] गायत्र्याः क्षत्रियः कौशिको वशी ।

राजर्षित्वं परित्यज्य ब्रह्मर्षिपदमीयिवान् ।

सामर्थ्यं प्राप चात्युच्चैरन्यभुवनसर्जने ।

किं किं न दद्याद्गायत्री सम्यगेवमुपासिता ॥

[[xii]]

द्वादश्यां पञ्चदश्यां च सङ्क्रान्तौ श्राद्धवासरे ।

वस्त्रं निष्पीडयेन्नैव न च क्षाले नियोजयेत् ॥ (स्मृतिकौस्तुभे)

प्रदक्षिणप्रणामांस्तु युग्मानेव समाचरेत् ।

श्रद्धया परया युक्तः सदा द्वादश सन्ध्ययोः ।

दण्डप्रणामान् कुर्वीत देवतागुरुसन्निधौ ॥ (शाण्डिल्यः) अष्टाङ्गमथ वै कुर्यात् प्रणामं सप्रदक्षिणम् ।

भूयो भूयोऽनवच्छिन्नं भक्तिश्रद्धापुरस्सरम् ॥ (सात्वते)

देवस्य दक्षिणे पार्श्वे सेवार्चनजपांश्चरेत् ।

रथ्यां गते तु देवेशे आस्थानञ्चाऽऽस्थिते सति ।

न कार्यं मूलबेरस्य दर्शनं कमलोद्भव ॥

एकहस्तप्रणामञ्च एकञ्चापि प्रदक्षिणम् ।

अकाले दर्शनञ्चैवाप्यब्दपुण्यविनाशनम् ॥

सम्पूर्णप्रसवा नारी पयः पूर्णं घटं यथा ।

उद्वहन्ती शनैर्यायात् तद्वत् कुर्यात् प्रदक्षिणम् ॥ (वैखानसे)

प्रदक्षिणे प्रणामे च प्रदाने च विशेषतः ।

प्रभाते च प्रवासे च स्वमन्त्रं बहुशः स्मरेत् ॥

वैष्णवोऽवैष्णवो वाऽपि राजानो गुरवस्तथा ।

नोपचर्या हरेः स्थाने सन्निधौ तु विशेषतः ॥

एकान्तिनो महाभागान् विष्णुमेव समाश्रितान् ।

तानेव प्रणमेत् प्राज्ञः विष्णुक्षेत्रे विनेतरान् ॥

समित्पुष्पकुशाग्न्यम्बुमृद्दीपाक्षतपाणयः । (श्रीपौष्करे)

[[xiii]]

जपं होमञ्च कुर्वाणा नाभिवाद्याः कथञ्चन ।

शङ्खचक्रविहीना ये देवतान्तरपूजकाः ।

द्वादशीविमुखाश्चैव शैवाश्चावैष्णवाः स्मृताः ।


होमे सर्पिर्मधुक्षीरधारा स्याच्चतुरङ्गुला ।

ग्रासार्धमानमन्नस्य प्रसृतिः पायसस्य च ॥ (आपस्तम्बः)



पितृपाकोपजीवी वा भ्रातृपाकोपजीवकः ।

ज्ञानाध्ययननिष्ठो वा न दुष्येत् अग्निना विना ॥

विद्यामुखेन यो राजन् ब्राह्मणो वर्ततेऽनिशम् ।

स स्नातः सर्वतीर्थेषु तप्तं तेनाखिलं तपः ॥ (निर्णयसिन्धौ गार्ग्यः)

वाम[[??]]ङ्गस्पन्दने चैव तथा दुःस्वप्नदर्शने ।

वासुदेवं जपेन्मन्त्रं पञ्चविंशतिसंख्यया ॥

अस्त्रमन्त्रेण पुष्पाणि गृह्णीयात् प्रागुदङ्मुखः ।

केशान् नीवीमधः कायं न स्पृशेत् धरणीमपि ।

यदि स्पृशति चैतानि भूयः प्रक्षालयेत् करौ ॥

तुलसीमाहरेत् विद्वान् द्वादशाक्षरविद्यया ।

भगवद्भक्तिहीनैस्तु वर्धितं तुलसीदलम् ।

तदुद्भवेन पुष्पेण नार्चयेदच्युतं हरिम् ॥ (जयाख्ये) निषिद्धदिवसे चापि अमायामपि भार्गवे ।

तुलस्याहरणं शस्तं ममार्चायां कुरूद्वह ॥

नियमेनार्चनायां तु तुलसीं नित्यमाहरेत् ।

तिथिदोषो वारदोषो ऋक्षदोषो न विद्यते ॥ (भारते)

[[xiv]]

न च क्रियान्तरङ्गाणामायस्येदत्यसम्भवे ।

हानिं निवेद्य देवाय मनसैव समर्चयेत् ॥

हरेः प्रियतमं ज्ञानं सन्तो ज्ञानधरा ह्यतः ।

तथैव चापचारणां [[चाराणां??]] काष्ठा ज्ञानविपर्ययः ॥

अहिंसा प्रथमं पुष्पं पुष्पमिन्द्रियनिग्रहः ।

सूर्वभूतदया पुष्पं क्षमा पुष्पं विशेषतः ॥

ज्ञानं पुष्पं तपः पुष्पं ध्यानं पुष्पं तथैव च ।

सत्यमष्टविधं पुष्पं विष्णोः प्रीतिकरं भवेत् ॥

नाशौचं कीर्तने तस्य स्मरणे वाऽपि विद्यते ।

अशुचिश्चाप्यनाचारः सर्वावस्थां गतोऽपि वा ।

यः स्मरेत् पुण्डरीकाक्षं स बाह्याभ्यन्तरः शुचिः ॥ (भरद्वाजः)

तथा दीपावलीस्नानं भागीरथ्यवगाहनम् ।

पुनस्स्नानं न कर्तव्यं पित्र्यग्रहणवर्जितम् ॥

आराधनार्थं नद्यादौ विशुद्धे वस्त्रगालितम् ।

कुम्भे जलं समादाय वस्त्रेणाऽऽच्छाद्य तन्मुखम् ॥

मूर्ध्नि संस्थाप्य तत्कुम्भं सोपानत्को गृहं व्रजेत् ।

उपानहौ बहिः स्थाप्य कुम्भं देवगृहे न्यसेत् ॥

वादित्राणामभावेऽपि पूजाकाले तु सर्वदा ।

घण्टाशब्दो नरैः कार्यः सर्ववाद्यमयी यतः ॥ (स्मृतिसंग्रहे)

[[XV]]

सुसिद्धयोगतत्त्वानामधिकारः परमात्मनि ।

व्यामिश्रयागमुक्तानां मध्यानां व्यूहभावने ।

वैभवीयादिभेदेषु विवेकविधुरात्मनाम् ॥ (लक्ष्मीतन्त्रे)

भक्तानां सर्वविषयव्यावृत्तद्दढचेतसाम् ।

सर्वेषामादिमूर्तिस्तु मङ्गलं वेदवेदिनाम् ।

अशास्त्रज्ञस्य भक्तस्य समृद्धस्य कुटुम्बिनः ।

युक्तं वैषयिकस्यापि प्रादुर्भावेषु पूजनम् ॥ (शाण्डिल्यः)

सालग्रामे त्वेकस्मिन् अनेकस्मिन् वा तद्गर्भे तदुपरि वा ।

विग्रहविशिष्टं पञ्चोपनिषदैर्ध्यात्वा प्रार्थनादिकं कुर्यात् ॥ (पञ्चकालपद्धतौ)



द्वात्रिंशद्-उपचारक्रमः (३२)

द्वात्रिंशदुपुचारः (३२)

आवाहनाऽऽसने चार्घ्यं पाद्यमाचमनं तथा ।

पादुके दन्तकाष्ठञ्च तैलमुद्वर्तनं तथा ॥

शिरस्यामलकं तोयं कङ्कतप्लोतमेव च ।

वस्त्रं यज्ञोपवीतञ्च भूषणं गन्धपुष्पकम् ॥

आदर्शधूपदीपञ्च मात्रादानं तथैव च ।

मधुपर्कार्हणं चैव प्रापणं तर्पणं तथा ।

गन्धकर्पूरताम्बूलं प्रादक्षिण्यं नतिः स्तुतिः ॥

[[xvi]]



षोडशोपचारक्रमः (१६)

षोडशोपचारक्रमः (१६)

आह्वानञ्चासनार्घ्यं पदसलिलमथाऽऽचामपुंसूक्तऋग्भिः

स्नानं वस्त्रोपवीते मलयजकुसुमे धूपदीपौ क्रमेण ।

मध्वादिः पर्क आदावुपरि च सलिलं पायसाद्यन्नजातं

पानीयाचामपूगं परिगतिनमनोद्वासने विष्णुपूजा ॥

आसनेषु च सर्वेषु पाद्यमाचमनीयकम् ।

स्नाने वस्त्रे च नैवेद्ये दद्यादाचमनीयकम् ।

भोज्यमन्त्रासने त्यक्त्वा कर्तव्यं पादविष्टरम् ।



षोडशोपचाराशक्तौ - (१२)

षोडशोपचाराशक्तौ - (१२)

आसनं पाद्यमाचामं स्नानं वस्त्रं सुगन्धकम् ।

धूपदीपार्घ्यहविषा पानीयञ्च प्रणामकम् ॥



तत्राप्यशक्तौ (८)

तत्राप्यशक्तौ (८)

आसनं पाद्यमाचामं धूपदीपार्घ्यमेव च ।

हविः पानीयमित्यष्टौ यद्वा पुष्पनमस्क्रिये ॥

[[xvii]]






२ विशेषाराधनक्रमः

विशेषाराधनक्रमः

(१) नृसिंहजयन्त्याम् - सायं प्रदोषारम्भे स्नात्वा, सोर्ध्वपुण्ड्रः कृतञ्च.... श्रीनृसिंहजयन्तीपुण्यकालकर्तव्यलक्ष्मीनृसिंहाराधनाख्येन कर्मणा भगवन्तं वासुदेवमर्चयिष्यामि, भगवतो बलेन ... भगवानेव ...इत्यनुसन्धाय; बाह्ययागे -


नृहरेर्लोकनाथस्य जयन्ती समुपागता ।

सम्भृताश्चैव सम्भाराः कल्पितान्यासनानि च ॥



इति निवेद्य आराधयेत् ।

(२) श्रीरामनवम्याम् - मध्याह्ने कर्कटकलग्ने श्रीरामनवमीपुण्यकालकर्तव्येत्येवं विशेषः । ‘लोकनाथस्य रामस्य नवमी समुपागता' इति च ।

अशोककुसुमैर्युक्तमर्घ्यं देवस्य दापयेत् ।


दशाननवधार्थाय धर्मसंस्थापनाय च ।

राक्षसानां विनाशाय दैत्यानां निधनाय च ।

परित्राणाय साधूनां जातो रामः स्वयं हरिः ।

गृहाणार्घ्यं मया दत्तं भ्रातृभिः सहितोऽनघ ॥



इति अर्घ्यं दद्यात् ।

(३) श्रीजयन्त्याम् - स्नात्वा अर्धरात्रात् प्राक् आराधयेत् । श्रीकृष्णजयन्तीपुण्यकालकर्तव्य इति विशेषः । 'लोकनाथस्य कृष्णस्य जयन्ती समुपागता’ इति च ।

'श्रीकृष्णजयन्त्युत्सवार्थमर्घ्यदानं करिष्य' इति सङ्कल्प्य, कृष्णं चन्द्रञ्चाऽऽवाह्य, नालिकेरोदकेनार्घ्यपात्रं शंखं वा सम्पूर्य, शोषणादिभिर्विशोध्य गन्धपुष्पादि निक्षिप्य, जानुभ्यामवनिं स्पृष्ट्वा कृष्णायार्घ्यं समर्पयेत् ॥ चन्द्रायार्घ्यदानम्,


क्षीरोदार्णवसम्भूत अत्रिनेत्रसमुद्भव ।

गृहाणार्घ्यं मया दत्तं रोहिण्या सहितः शशिन् ॥



इति मन्त्रेण कृत्वा


ज्योत्स्नापते नमस्तुभ्यं नमस्ते ज्योतिषां पते ।

नमस्ते रोहिणीकान्त सुधाकुम्भ नमोऽस्तु ते ॥



इति चन्द्रमुपस्थाय, शुद्धोदकं शङ्खादौ गृहीत्वा,


जातः कंसवधार्थाय भूभारोद्धरणाय च ।

गृहाणार्घ्यं मया दत्तं देवक्या सहितो हरे ॥



इत्यर्घ्यं दद्यात् ।

[[xviii]]

(४) ग्रहणकाले - राहु(केतु)ग्रस्तसूर्यो (सोमो) परागपुण्यकालकर्तव्य भगवदाराधनाख्येन इति, ‘सूर्यो (सोमो) परागकालोऽयं भगवन् समुपागतः' इति च विशेषः ।

(५) कृत्तिकादीपोत्सवः - वृश्चिकमासे कृत्तिकादीपदिने चतसृषु दिक्षु मध्ये च दीपान् प्रज्वाल्य, सायं सन्ध्यामुपास्य, कृत्तिकादीपोत्सवकालिकभगवदाराधनाख्येन कर्मणा इत्यादि अनुसन्धाय, अर्घ्यपाद्याचमनीयगन्धपुष्पधूपदीपार्चनादि कृत्वा, लाजादिभक्ष्यनिवेदनपूर्वकं घृताक्तव्रीहिबन्धं प्रज्वाल्य, तद्दीपनीराजनकर्पूरनीराजनादिना सपरिवारो भगवन्तमाराधयेत् ।


पादुकाराधनम्

पादुकाराधनम्

आचार्यजन्मनक्षत्रे, द्वादश्याम्, अन्यदा वा पादुके अभिषिच्य, पीठे स्थापयित्वा, आचम्य, प्राणानायम्य '...महादेशिकपादुकाराधनं करिष्ये', इति सङ्कल्प्य, सात्त्विकत्यागं कृत्वा, अर्घ्यपाद्याचमनीयगन्धपुष्पार्चनपाद्याचमनफलादिस्वाभिमतनैवेद्याद्यर्पणनमस्कारान् कृत्वा, सात्त्विकत्यागं कुर्यात् ।

गन्धपुष्पनैवेद्यादिकं सर्वं भगवदाद्यर्थसमर्पितादन्यदेव स्यात् ।

[[xix]]

प्रयोगमालायां

वैश्वदेवं ततः कुर्यात् बलिकर्म ततः परम् ।

पञ्चसूना गृहस्थस्य वर्तन्तेऽहरहः सदा ॥

कण्डनी पेषणी चुल्ली जलकुम्भी च मार्जनी ।

एतेषां पावनार्थाय पञ्च यज्ञाः प्रकीर्तिताः ॥

कुरुते ब्रह्मयज्ञं च श्राद्धात्पूर्वं मृतेऽहनि ।

निराशाः पितरस्तस्य श्राद्धान्नं न लभन्ति ते ॥

तर्पणं कुरुते पित्रोः श्राद्धात्पूर्वं मृतेऽहनि ।

निराशाः पितरस्तस्य स च गच्छेदधोगतिम् ॥

अज्ञानाद्वा प्रमादाद्वा यो मृताहमतिक्रमेत् ।

स याति नरकं घोरं यावदाभूतसम्प्लवम् ॥

अतिक्रामे मृताहस्य दोषः स्यात् सूतकं विना ।

न कुर्याच्छ्राद्धमाशौचे प्रवदन्ति महर्षयः ॥

पीत्वा च विष्णुपादाब्जसलिलं भुक्त्यनन्तरम् ।

दोषैराहारजैर्मुक्तो विमलज्ञानवान् भवेत् ॥

भोजनानन्तरं विष्णोरर्पितं तुलसीदलम् ।

भक्षयेत् सर्वपापघ्नं चान्द्रायणशताधिकम् ॥

कर्णमूले तु तुलसीं यस्तु धारयते द्विजः ।

अहोरात्रकृतं पापं तस्य नश्यति तत्क्षणात् ॥

दशकृत्वः पिबेच्चापः सावित्र्याः श्राद्धभुक् द्विजः ।

ततः सन्ध्यामुपासीत शुद्ध्यते तदनन्तरम् ॥

[[XX]]

श्राद्धे प्रदोषे दर्शे च गायत्री दशसङ्ख्यया ।

अष्टाविंशत्यनध्याये त्रयोदश्यां तु मानसम् ॥

प्राणाग्निहोत्रमन्त्रांस्तु विलुप्ते भोजने जपेत् ।

स्वाध्यायात् योगमास्थाय निद्रां काले समुत्सृजेत् ॥ (स्मृतिरत्नमहोदधौ)

आचारहीनं न पुनन्ति वेदा यद्यप्यधीताः सह षड्भिरङ्गैः ।

छन्दांस्येनं मृत्युकाले त्यजन्ति नीडं शकुन्ता इव जातपक्षाः ॥

आचारहीनस्य ब्राह्मणस्य वेदाः षडङ्गास्त्वखिलाः सयज्ञाः ।

कां प्रीतिमुत्पादयितुं समर्था अन्धस्य दारा इव दर्शनीयाः ॥

आचारात् फलते धर्ममाचारात् फलते धनम् ।

आचाराच्छ्रियमाप्नोति आचारो हन्त्यलक्षणम् ॥

आचारप्रभवो धर्मो धर्मस्य प्रभुरच्युतः ।

स्वेस्वे कर्मण्यभिरतः संसिद्धिं लभते नरः ॥

श्रीरस्तु- शुभमस्तु

[[xxi]]






३ षोडशोपचारक्रमः

षोडशोपचाराः

मूलमन्त्रेण कर्तव्या उपचारास्तु षोडश ।

आवाह्याऽऽसनमानीय दद्यादर्घ्यादिकत्रिकम् ॥ १ ॥

स्नानवस्त्रोपवीतानि गन्धं पुष्पञ्च धूपकम् ।

दीपमभ्यर्चनं सर्वनैवेद्यं नमनं तथा ॥ २ ॥

उद्वासनञ्च कलयेदेवं पूजनसङ्ग्रहः ।

स्नाने वस्त्रे च नैवेद्ये दद्यादाचमनीयकम् ॥ ३ ॥


आराधनसंग्रहः

आराधनसङ्ग्रहः

आचम्य द्वारपालप्रणमनभगवद्वन्दनोद्बोधचर्याः

सङ्कल्पो भूतशुद्धिर्हृदि मननमयं पूजनञ्चाथ बाह्ये ।

प्रादक्षिण्येऽर्घ्यपाद्याचमनबहुविधस्नानशुद्धोदकानां

कॢप्तिः स्यात् कुम्भतीर्थात् शुचिपरिमलितात्, अर्घ्यतः प्रोक्षणञ्च ॥ १ ॥

आह्वानञ्चाऽऽसनार्घ्ये पदसलिलमथाचामपुंसूक्तयुक्त-

स्नानं वस्त्रोपवीते मलयजकुसुमे धूपदीपौ च वाद्यम् ।

वेदाद्यारम्भ-पुष्पार्चन-नति-मधुपर्कान्ननैवेद्य-पेयाऽऽ-

चामास्ताम्बूलमुख्यं परिगतिनमनोद्वसनानि क्रमात् स्युः ॥ २ ॥



घण्टानादनसमयनिर्देशः

घण्टानादनकालः

उद्घाटने कवाटस्य प्रारम्भे पूजनस्य च ।

आवाहनेऽर्घ्ये स्नपने धूपे दीपे च वाद्यके ।

नीराजने च नैवेद्ये होमे चोद्वासनादिषु ।

व्यापृते दक्षिणे हस्ते घण्टां वामेन नादयेत् ॥

नैमित्तिकाराधने विशेषाः पुटान्तरे (पु. xviii, xix) द्रष्टव्याः ॥

[[1]]






पञ्चसंस्कारप्रयोगः

पञ्चसंस्कारप्रयोगः


सदोऽनुज्ञा

वि॰प्र॰— नम॒स् सद॑से॥

नम॒स् सद॑स॒स्-पत॑ये॥

नम॒स् सखी॑नाम् पुरो॒गाणा॒ञ् चक्षु॑षे॥

नमो॑ दि॒वे॥

नमᳶ॑ पृथि॒व्यै॥

भट्टभास्कर-टीका— 'ऐन्द्रं हि देवतया सदः' इति इन्द्रः सदसस्पतिः पालयिता तस्मै नमः । 'षष्ठयाः पतिपुत्र' इति सत्वम् । सखीनां समानख्यानानामृत्विजां पुरोगाणामग्रतो गन्तृणां प्रधानानां सर्वेषामपि चक्षुषे चक्षुसथानीयाय दर्शनहेतवे सवित्रे च नमः । गतमन्यत् ॥

सप्र॑थ स॒भाम् मे॑ गोपाय ।

ये च॒ सभ्या॑स् सभा॒सदः॑ ।

तानि॑न्द्रि॒याव॑तᳵ कुरु ।

सर्व॒म् आयु॒र् उपा॑सताम् ।


…गोत्रं ... शर्माणं भगवद्-दासभूतम् आज्ञाऽनुज्ञा-कैङ्कर्य-योग्यता-सिद्ध्य्-अर्थं तप्त-सुदर्शन-पाञ्चजन्य-धारण--ऊर्ध्व-पुण्ड्र-धारण--दास्य-नाम-करण--मन्त्रोपदेश--यागो-पदेशैः पञ्चभिः संस्कारैः संस्कर्तुं योग्यता-सिद्धिम् अनुगृहाण



इति अनुज्ञाप्य ("तथास्तु, योग्यतासिद्धिर् अस्तु"; इति प्रतिवचने, ) प्राणान् आयम्य,



विष्वक्सेन-पूजा


प्रारीप्सितस्य कर्मणः निर्विघ्न-परिसमाप्त्य्-अर्थं आदौ विष्वक्सेनाराधनं करिष्ये



इति संकल्प्य,

वि॰प्र॰— शुक्लाम्बरधरं विष्णुं

शशिवर्णं चतुर्भजम् ।

प्रसन्नवदनं द्यायेत्

सर्वविघ्नोपशान्तये ॥

वि॰प्र॰— यस्य द्वि-रद-वक्त्राद्याः

पारिषद्याः परश्शतम् ।

विघ्नं निघ्नन्ति सततं

विष्वक्सेनं तमाश्रये ॥


विष्वक्सेनं सूत्रवती-समेतं सपरिवारं ध्यायामि,

आवाहयामि,

आसनं समर्पयामि,

अर्घ्यं समर्पयामि,

पादयोः पाद्यं समर्पयामि,

आचमनीयं समर्पयामि,

स्नापयामि,

पुनर् आचमनीयं समर्पयामि,

वस्त्रं समर्पयामि,

उपवीतं

... गन्धं ..., पुष्पं ..., धूपं ..., दीपं ... सर्वोपचारान् समर्पयामि।

विष्वक्सेनाय नमः।

ओं भूर्भुवस्सुवः

.... गुडोपहारं.... आचमनीयं... ताम्बूलं....

सुवर्णपुष्पम् समर्पयामि,

सर्वोपचारान् समर्पयामि -



इति विष्वक्सेनम् आराध्य…

[23]



सङ्कल्पः

हरिर् ओं तत् - श्रीगोविन्द गोविन्द गोविन्द!


भगवत्-प्रीत्य्-अर्थं

....गोत्रं ..शर्माणं भगवद्-दास-भूतं

सुदर्शन-पाञ्चजन्य-धारण--

ऊर्ध्व-पुण्ड्र-धारण--

दास्य-नामकरण-- मन्त्रोपदेश-

यागोपदेशरूपैः

पञ्चभिः संस्कारैः संस्करिष्यामि'



इति सङ्कल्प्य,

सात्त्विक-त्यागं कृत्वा,

[शुद्धिपुण्याहं कृत्वा (एतत्-प्रयोगः पुटे २ द्रष्टव्यः)

पुण्याह-जलेन पञ्च-गव्य-द्रव्याणि शिष्यांश् च मूल-मन्त्रेण प्रोक्ष्य,

पञ्चगव्य-संमेलनं कृत्वा,

तान् प्राशयित्वा]

([] इत्य् एवं कुण्डलितं सर्वं क्वाचित्कम् । यथारूचि ग्राह्यम् ।)



विष्वक्सेनोद्वासनम्


‘विष्वक्सेनं सूत्रवतीसमेतं सपरिवारं यथास्थानं प्रतिष्ठापयामि - क्षेमाय पुनरागमनाय च’



इति विष्वक्सेनम् उद्वास्य,



प्रतिसरबन्धः

प्राणान् आयम्य ...


‘श्रीभगवदाज्ञया तत्-प्रीत्यर्थं

तापादिपञ्चसंस्काराङ्गं प्रतिसर-बन्ध-कर्म करिष्ये'



इति सङ्कल्प्य, स्थण्डिलं कृत्वा,


उल्लेखनम्

ब्रह्म॑ (=मन्त्रः ([सौरमण्डलयज्ञे])) जज्ञा॒नं (=उत्पन्नम्) प्र॑थ॒मं पु॒रस्ता॑द्

वि सी॑म॒तस् सु॒रुचो॑ वे॒न आ॑वः ।

स बु॒ध्न्या॑ (=मूले भवः ([खस्य सूर्यः])) उप॒मा अ॑स्य वि॒ष्ठाः (=विस्थितः),

स॒तश्च॒ योनि॒म् (सूर्यम्) अस॑तश्च॒ विवः॑ (=विवृतवान्) ।

इति पश्चाद् आरभ्य, मध्ये प्राची सततां लेखां लिखित्वा,

तद्दक्षिणतः,

ना᳓के सुपर्ण᳓म् (→सूर्यं) उ᳓प य᳓त् प᳓तन्तं

हृदा᳓ वे᳓नन्तो अभ्य᳓चक्षत त्वा ।

हि᳓रण्य-पक्षं (शतभिषक्-स्थ-)व᳓रुणस्य दूतं᳓

यम᳓स्य यो᳓नौ (→भरण्यां) शकुनं᳓ भुरण्यु᳓म्(←भृ) ॥

इति प्रादेशमात्रां तथैव लेखां विलिख्य,

तस्या उत्तरतः,

आप्या॑यस्व॒, समे॑तु ते

वि॒श्वतः॑ सोम॒ वृष्ण्य॑म्।

भवा॒ वाज॑स्य सङ्ग॒थे ॥११२ ॥

इति तथैव लेखां विलिख्य,

दक्षिणतो मध्यादारभ्य,


ओं यो रु॒द्रो अ॒ग्नौ यो अ॒प्सु य ओष॑धीषु, यो रु॒द्रो विश्वा॒ भुव॑नाऽऽवि॒वेश॒ तस्मै॑ रु॒द्राय॒ नमो॑ अस्तु ॥”



इत्य् उदीचीं सन्ततां लेखां विलिख्य,

तस्याः पश्चात् प्रादेशमात्रां,

इद᳓व्ँ वि᳓ष्णुर् (अग्नि-विद्युत्-सूर्यात्मना) वि᳓ चक्रमे

(पृथिव्याम् अन्तरिक्षे दिवि च) त्रेधा᳓ नि᳓ दधे पद᳓म् ।

(तैर् आधारैर् जगत्) स᳓म् ऊढम् अस्य पाँसुरे᳓ (ले इति साम्नि, पांसुमति [पादे]) ॥

इति तथैव लेखां विलिख्य,

तस्याः पुरस्तात्


‘‘ओं इन्द्रं॒ विश्वा॑ अवीवृधन्थ्

समु॒द्र-व्य॑चस॒ङ्गि॑र ।

र॒थीत॑मं॒ रथ॒नां वाजा॑नां॒ सत्प॑तिं॒ पतिम् ॥



इति तथैव लेखां विलिख्य,



कुम्भस्थापनम्

अप उपस्पृश्य,

स्थण्डिलमध्ये दर्भान् आस्तीर्य,

तन्तुवेष्टितं कुम्भं निधाय,

[[24]]


‘ओं आपो॒ वा इ॒द सर्वं

विश्वा॑ भूतान्यापः॑

प्रा॒णा वा आपः॑

प॒शव॒ आपो

ऽमृ॑तम् आपो

ऽन्न॒म् आप॑स्

स॒म्राडापो॑

वि॒राडाप॑स्

स्व॒राडाप॒श्

छन्दाँ॒स्य् आपो॒

ज्योतीँ॒ष्य् आ॑पस्

स॒त्यम् आप॒स्

सर्वां देवता आपो

भूर्भुवस्सुवराप ओम् ॥’



इत्युदकैः पूरयित्वा,

कूर्चं, नालिकेरं च निधाय,

प्रणवेन अभिमन्त्र्य,

भगवन्तं ध्यात्वा,

कुंभोत्तर-देशे तण्डुलोपरि चतुर्-गुणित-सूत्रं हरिद्रा-चूर्णं च निधाय,



वरुणावाहनम्

कुंभे -


‘इ॒मं में वरुण श्रुधी॒

हव॑म् अ॒द्या च॑ मृडय ।

त्वाम् अ॑व॒स्युर् आ च॑के ॥

तत्त्वा॑ यामि॒ ब्रह्म॑णा॒ वन्द॑मान॒स्

तदाशा॑स्ते॒ यज॑मानो ह॒विर्भंः ।

अर्हेडमानो वरुणे॒ह ब॒द्ध्युरु॑शस॒

मा न आयुः प्रमो॑षीः॥’



इति वरुणम् आवाह्य,

अभ्यर्च्य,



जपः

जपकर्तॄन्


‘पञ्चसंस्कार-कर्मणि यूयं प्रतिसर-मन्त्र-जप-कर्म कुरुध्वम्’



इति प्रार्थयेत् । (‘वयं कुर्मः', इति तेषां प्रतिवचनम्) ॥


१. दधिक्राव्ण्णो अकारिषं ... । ( पुटे - ४)




२. आपो हिष्ठा .... । (पुटे - ४)




३. हिरण्यवर्णाश्शुचयः ( पुटे - ४)




४. पवमानस्सुवर्जनः ( पुटे - ५ ) ....



वि᳓ष्णोर् नु᳓कव्ँ वीर्या᳙णि प्र᳓ वोचय्ँ

यᳶ᳓ पा᳓र्थिवानि विममे᳓ र᳓जाँसि।

यो᳓ अ᳓स्कभायद् उ᳓त्तरँ सध᳓स्थव्ँ (अन्तरिक्षम्)

विचक्रमाण᳓स् त्रेधो᳓रु-गायः᳓(=गीतः/‌गतिः) ॥


विष्णो॑ र॒राट॑म् असि॒

विष्णोः॑ पृष्ठम् अ॑सि॒

विष्णोः॒ श्ञप्त्रे॑(=मुखकोणौ) स्थो॒

विष्णो॒स् स्यूर् अ॑सि॒

विष्णो॒र् ध्रुवम् अ॑सि

वैष्ण॒वम् अ॑सि॒

विष्ण॑वे त्वा ॥



25


६. कृणुष्व पाज॒ः ...



विस्तारः— परिचयः


	सायणः /- तैत्तिरीयभाष्ये ऽत्र [#lnk_2]। ऋग्भाष्ये ऽत्र [#lnk_3]।

	तत्रैव 'मदे चिदस्य ’ इत्यर्धर्चम् एवोद्धृत्य। तैत्तिरीयभाष्ये ऽत्र [#lnk_4]।




आह्वानम्

कृणुष्व᳓ पा᳓जः (=तेजः) प्र᳓सितिन् (=जालं) न᳓ पृथ्वीं᳓

याहि᳓ रा᳓जेवा᳓मवाँ (=सहवान्) इ᳓भेन(=यूथेन) ।

तृष्वी᳓म् (=वेगम्) अ᳓नु प्र᳓सितिं (=सैन्यं) द्रूणानो᳓

(निर्) अ᳓स्ताऽसि, वि᳓ध्य (च) रक्ष᳓सस् त᳓पिष्ठैः ॥



युद्धप्रार्थना

त᳓व भ्रमा᳓स आशुया᳓ पतन्त्य्

अ᳓नु स्पृश धृषता᳓ (=अभिभवता) शो᳓शुचानः ।

त᳓पूँष्य् अग्ने जुह्वा᳙ पतङ्गा᳓न्

अ᳓-सन्दितो (=अनिरुद्धः) वि᳓ सृज वि᳓ष्वग् उल्काः᳓ ॥

प्र᳓ति स्प᳓शो वि᳓ सृज तू᳓र्णितमो

भ᳓वा पायु᳓र् विशो᳓ अस्या᳓ अ᳓-दब्धः ।

यो᳓ नो दूरे᳓ अघ᳓-शँसो यो᳓ अ᳓न्ति

अ᳓ग्ने मा᳓किष् टे व्य᳓थिर् (=बाधकः) आ᳓दधर्षीत् ॥

उ᳓द् अग्ने तिष्ठ प्र᳓त्या᳓ऽऽतनुष्व

न्य् अ᳙मि᳓त्राँ(←नञो जर-मर-मित्र-मृताः) ओषतात् (=प्रदह) तिग्म-हेते ।

यो᳓ नो अ᳓रातिँ समिधान चक्रे᳓

नीचा᳓ तं᳓ धक्ष्य् (=दह) अतसं᳓ (=काष्ठविशेषः) न᳓ शु᳓ष्कम् ॥

ऊर्ध्वो᳓ भव प्र᳓ति विध्या᳓+ध्य् अस्म᳓द्

आवि᳓ष् कृणुष्व दाइ᳓वियानि अग्ने ।

अ᳓व स्थिरा᳓ तनुहि यातु-जू᳓नां(=प्रेरकाणां)

जामि᳓म् (=ज्ञातिं) अ᳓जामिं प्र᳓ मृणीहि (=जहि) श᳓त्रून् ॥



उपासकसौभाग्यम्

स᳓ ते जानाति सु-मतिं᳓ यविष्ठ

य᳓ ई᳓वते(=गमनशीलाय) ब्र᳓ह्मणे (=पुष्टाय) गातु᳓म् ऐ᳓रत् (=प्रेरयति) ।

वि᳓श्वान्य् अस्मै सुदि᳓नानि रायो᳓

द्युम्ना᳓न्य् अर्यो᳓ वि᳓ दु᳓रो (=गृहान्) अभि᳓ द्यौत् (=द्योतस्व) ॥

से᳓द्(=स+इत्) अग्ने अस्तु सुभ᳓गस् सुदा᳓नुर्

य᳓स् त्वा नि᳓त्येन हवि᳓षा य᳓ उक्थैः᳓ ।

पि᳓प्रीषति, स्व᳓ आ᳓युषि दुरोणे᳓ (=गृहे) (तिष्ठतु)

वि᳓श्वे᳓द् अस्मै सुदि᳓ना सा᳓ ऽसद्(=भूयात्) इष्टिः᳓ ॥



प्रतिज्ञा

अ᳓र्चामि ते सु-मतिं᳓, घो᳓ष्य् (=घोषवती) अर्वा᳓क्(=पुरतः)

स᳓म्+ ते वावा᳓ता(=पुनः पुनः) जरताम् (=स्तौतु) इयं᳓ गीः᳓ ।

स्व्-अ᳓श्वास् त्वा सु-र᳓था मर्जयेमा(=अलङ्कुर्याम)

ऽस्मे᳓(=अस्मासु) क्षत्रा᳓णि धारयेर् अ᳓नु द्यू᳓न् (=अन्वहम्) ॥

इह᳓ त्वा भू᳓र्य् आ᳓ चरेद् उ᳓प (आ)त्म᳓न्

दो᳓षावस्तर् (=रात्रावहः) दीदिवाँ᳓सम्(=दीप्यमानं) अ᳓नु द्यू᳓न्(=अन्वहम्) ।

क्री᳓डन्तस् त्वा सु-म᳓नसस् सपेम(=परिचरेमा)

+अभि᳓ द्युम्ना᳓ तस्थिवाँ᳓सो ज᳓नानाम् ॥

य᳓स् त्वा स्व्-अ᳓श्वस् सु-हिरण्यो᳓ अग्न

उपया᳓ति व᳓सुमता र᳓थेन ।

त᳓स्य त्राता᳓ भवसि, त᳓स्य स᳓खा

य᳓स् त आतिथ्य᳓म् आनुष᳓ग् (=अनुक्रमेण) जु᳓जोषत् ॥

महो᳓ (=महद्राक्षसान्) रुजामि (=भनज्मि) बन्धु᳓ता(~बन्धुतया)

व᳓चोभिस् त᳓न् मा पितु᳓र् गो᳓तमाद् अ᳓न्वियाय ।

त्व᳓न् नो अस्य᳓ व᳓चसश् चिकिद्धि

हो᳓तर् यविष्ठ सु-क्रतो द᳓मूनाः (=दान्तमनाः)॥



किरणकीर्तिः

अ᳓-स्वप्न-जस् तर᳓णयस् सु-शे᳓वा (=सुमुखाः)

अ᳓-तन्द्रासो ऽवृका᳓(=अहिंसका) अ᳓-श्रमिष्ठाः ।

ते᳓ (रश्मयः) पाय᳓वस् सध्रि᳓यञ्चो (=सङ्गताः)निष᳓द्य(=उपविश्य)

+अ᳓ग्ने त᳓व नः पान्त्व् अमूर (=अमर्त्य) ॥

(उतथ्यभार्या ममता। तस्याम् बृहस्पतिर् रेतः स्थापयितुम् अयतत। तत्र वर्तमानं रेतोऽन्तरम् आक्षिपत्। बृहस्पतिर् अशपत् तम् दीर्घतमा भवेति। सोऽ अग्नेर् अलभत चक्षुः।)

ये᳓ पाय᳓वो मामतेय᳓न् ते अग्ने

प᳓श्यन्तो अन्ध᳓न् दुरिता᳓द् अ᳓रक्षन् ।

रर᳓क्ष ता᳓न्त् सुकृ᳓तो विश्व᳓-वेदा

दि᳓प्सन्त (=दम्भितुकामाः) इ᳓द् रिप᳓वो ना᳓ ह देभुः᳓ (=परिभवन्ति) ॥



प्रतिज्ञानुवर्तनम्

त्व᳓या वयँ᳓ सधन्य᳓स् त्वो᳓तास् (त्वया +अविताः=रक्षिताः)

त᳓व प्र᳓णीत्या ऽश्याम वा᳓जान् (=अन्नानि) ।

उभा᳓ (पाप-)शँ᳓सा (शत्रू) सूदय सत्य-ताते(=तते)

ऽनुष्ठुया᳓(=अनुक्रमेण) कृणुह्य् (हे!) अ-ह्रयाण (=अह्रि!) ॥

अया᳓ (=अनया) ते अग्ने समि᳓धा विधेम

प्र᳓ति स्तो᳓मँ शस्य᳓मानं गृभाय (=गृहाण) ।

द᳓हा ऽश᳓सो (=अशंसो) रक्ष᳓सः पाह्य् +अ᳓स्मा᳓न्

द्रुहो᳓ निदो᳓ (=निन्दकात्) मित्र-महो (=मित्रपूज्य!) अवद्या᳓त्(=परिवादात्) ॥

रक्षोह᳓णं वाजि᳓नम् (=अन्नवन्तम्) आ᳓ऽऽजिघर्मि (=दीपयामि)

मित्रं᳓ प्र᳓थिष्ठम् (=विस्तीर्णतमम्) उ᳓पयामि श᳓र्म ।

शि᳓शानो (=तीक्ष्णः) अग्निः᳓ क्र᳓तुभिस् स᳓मिद्धस्

स᳓ नो दि᳓वा स᳓ रिषः᳓ (=हिंसकात्) पातु न᳓क्तम् ॥



रक्षोहाग्निध्यानम्

वि᳓ ज्यो᳓तिषा बृहता᳓ भात्य् अग्नि᳓र्

आवि᳓र् वि᳓श्वानि कृणुते महित्वा᳓ (=महत्तया) ।

प्रा᳓देवीर् माया᳓स् सहते दुरे᳓वाः (=दुरत्ययः)

शि᳓शीते (=तीक्ष्णीकरोति) शृ᳓ङ्गे र᳓क्षसे विनि᳓क्षे (=विनाशाय) ॥

उत᳓ स्वाना᳓सो (=सस्वनाः) दिवि᳓ षन्त्व् अग्ने᳓स्

तिग्मा᳓युधा र᳓क्षसे ह᳓न्तवा᳓ उ ।

(अस्माकं) म᳓दे (=मदाय) चिद् अस्य प्र᳓रुजन्ति (=भञ्जन्ति (अदेवीः)) भा᳓मा(=भासः रश्मयो),

न᳓ वरन्ते (अस्मान्) परिबा᳓धो अ᳓देवीः ॥


७. म॒हाँ इन्द्रो॒ वज्र॑बाहुष्

षोड॒शी शर्म॑ यच्छतु ।

स्व॒स्ति नो॑ म॒घवा॑ करोतु॒

हन्तु॑ पाप्मानं यो॑ऽस्मान् द्वेष्टि॑ ॥




८. स॒जोषा॑ इन्द्र॒ सग॑णो म॒रुद्भि॒स्, सोमं॑ पिब वृत्रहञ् छूर वि॒द्वान् ।

ज॒हि शत्रूँर् अप॒ मृधो॑ नु॒द॒स्वाऽथाऽभ॑यङ् कृणुहि वि॒श्वतो॑ नः ॥




९. त्रा॒तार॒म् इन्द्र॑म् अवि॒तार॒म् इन्द्रं॒

ह॒वे॑ह॒वे सु॒व॒ शूर॒म् इन्द्र॑म् ।

हुवे नु श॒क्रं पु॑रुहूतम् इन्द्र

स्वस्ति नो॑ म॒घवा॑ धात्व् इन्द्रः॑ ।

मा ते॑ अ॒स्याँ स॑हसाव॒न् परि॑ष्टाव॒घाय॑ भूम हरिवः परा॒दै ।

त्राय॑स्व नोऽवृकेभि॒र् वरू॑थै॒स् - तव॑ प्रि॒यास॑सूरिषु॑ स्याम ।

अन॑वस् ते॒ रथ॒म्, अश्वा॑य तख्ष॒न् त्वष्टा॒ वज्रं॑ पुरुहू॒त द्यु॒मन्त॑म् ।

ब्र॒ह्माण॒ इन्द्र॑ म॒हय॑न्तो अ॒र्कैर् अव॑र्द्धय॒न्न् अह॑ये॒ हन्त॒वा उ॑ ।

वृष्णो॒ यत्ते॒ वृष॑णो अ॒र्कम् अर्चान् इन्द्र ग्रावा॑णो॒ अदि॑तिस् स॒जोषाः॑ ।

अ॒न॒श्वासो॒ ये प॒वयो॑ ऽर॒था इन्द्रे॑षिता अ॒भ्यव॑र्तन्त॒ दस्यू॑न् ॥

१०. श्री सूक्तम्

१५ यज्ञोपवीतनिर्माणविधिः

॥ यज्ञोपवीतनिर्माणविधिः ॥

तस्मात् कार्पासमादाय शुचौ देशेऽभिवर्धितम् ।

पात्रे पवित्रे संस्थाप्य प्रयतः शौचसंयुतः ॥

तस्मिन् कराभ्यां निर्मुच्य कार्पासे बीजसञ्चयम् ।

स्वाध्यायोक्ते तथा पुण्ये नक्षत्रे शुभवासरे ॥

प्राह्णे शुचिः शुचौ देशे ब्रह्मसूत्रं प्रकल्पयेत् ।

सुवर्णादिशलाकानामलाभे तन्तुकर्मणि ॥

शुद्धमृन्मणिसम्प्रोतं कुशनालं प्रशस्यते ।

पादौ प्रक्षाल्य चाचम्य प्राङ्मुखो वाऽप्युदङ्मुखः ॥

ततः प्रणवमुच्चार्य व्याहृतित्रितयं ततः ।

नवतिं षट् च गृह्णीयात् सूत्रं तच्चतुरङ्गुलम् ॥

तदेवाच्छिन्नरूपेण कुर्वीत त्रिगुणं ततः ।

तत् सम्प्रक्षालयेत् शुद्धैः अम्बुभिः प्रणवेन च ॥

व्याहृतित्रितयेनाथ कूर्चोपरि विनिक्षिपेत् ।

[[आपो??]]ओपोहिष्ठादिभिर्मन्त्रैः कुशैस्तन्मार्जयेत् त्रिभिः ॥

पश्चाद्धिरण्यवर्णाद्यैः चतुर्भिर्मार्जयेत् बुधः ।

पवमानानुवाकेन ततो मार्जनमाचरेत् ॥

उपवीतकृतौ विप्रौ शुद्धौ द्वावेव भाषितौ ।

एकोऽनुवर्तको विप्रश्चान्यो मध्यगधावकः ॥

प्राक्प्रत्यग्वदनौ चोदग्दक्षिणाभिमुखावपि ।

स्थित्वा परस्परं तुल्यं तत्सूत्रमनुवर्तयेत् ॥

एवं (?) ज्ञात्वाऽनुवर्त्याथ कुशैर्घृष्ट्वा कुशास्तृते ।

देशे प्रसार्य दर्भौ द्वौ दत्त्वा कृत्त्वा करध्वनिम् ॥

भ्रमं न वीक्षितव्यं हि पितॄणां तृप्तिदं हि तत् ।

सन्ताडयेत्करतलं देवषीर्णां [[देवर्षीणां??]] हि तृप्तिदम् ॥

पश्चात् तत्सूत्रमादाय प्रणवव्याहृतित्रयम् ।

जपन् शनैश्शनैर्ग्रन्थिं कुटिलं परिमोचयेत् ॥

शुल्बं त्रिवलयं कृत्वा तदग्राभ्यां दृढं तथा ।

आवेष्ट्य बन्धयेत् ग्रन्थिं तृतीयं चोपरि क्रमात् ॥

पलाशखदिराश्वत्थबिल्वाद्यध्वरभूरुहाम् ।

तत् क्षिपेत् एकशाखायां भूर्भवस्सुवरोमिति ॥

प्रतिष्ठाकर्म कृत्वाऽथ यथावत् धारयेत् ततः ॥

[[92]]




१५ यज्ञोपवीतनिर्माणविधिः

॥ यज्ञोपवीतनिर्माणविधिः ॥

तस्मात् कार्पासमादाय शुचौ देशेऽभिवर्धितम् ।

पात्रे पवित्रे संस्थाप्य प्रयतः शौचसंयुतः ॥

तस्मिन् कराभ्यां निर्मुच्य कार्पासे बीजसञ्चयम् ।

स्वाध्यायोक्ते तथा पुण्ये नक्षत्रे शुभवासरे ॥

प्राह्णे शुचिः शुचौ देशे ब्रह्मसूत्रं प्रकल्पयेत् ।

सुवर्णादिशलाकानामलाभे तन्तुकर्मणि ॥

शुद्धमृन्मणिसम्प्रोतं कुशनालं प्रशस्यते ।

पादौ प्रक्षाल्य चाचम्य प्राङ्मुखो वाऽप्युदङ्मुखः ॥

ततः प्रणवमुच्चार्य व्याहृतित्रितयं ततः ।

नवतिं षट् च गृह्णीयात् सूत्रं तच्चतुरङ्गुलम् ॥

तदेवाच्छिन्नरूपेण कुर्वीत त्रिगुणं ततः ।

तत् सम्प्रक्षालयेत् शुद्धैः अम्बुभिः प्रणवेन च ॥

व्याहृतित्रितयेनाथ कूर्चोपरि विनिक्षिपेत् ।

[[आपो??]]ओपोहिष्ठादिभिर्मन्त्रैः कुशैस्तन्मार्जयेत् त्रिभिः ॥

पश्चाद्धिरण्यवर्णाद्यैः चतुर्भिर्मार्जयेत् बुधः ।

पवमानानुवाकेन ततो मार्जनमाचरेत् ॥

उपवीतकृतौ विप्रौ शुद्धौ द्वावेव भाषितौ ।

एकोऽनुवर्तको विप्रश्चान्यो मध्यगधावकः ॥

प्राक्प्रत्यग्वदनौ चोदग्दक्षिणाभिमुखावपि ।

स्थित्वा परस्परं तुल्यं तत्सूत्रमनुवर्तयेत् ॥

एवं (?) ज्ञात्वाऽनुवर्त्याथ कुशैर्घृष्ट्वा कुशास्तृते ।

देशे प्रसार्य दर्भौ द्वौ दत्त्वा कृत्त्वा करध्वनिम् ॥

भ्रमं न वीक्षितव्यं हि पितॄणां तृप्तिदं हि तत् ।

सन्ताडयेत्करतलं देवषीर्णां [[देवर्षीणां??]] हि तृप्तिदम् ॥

पश्चात् तत्सूत्रमादाय प्रणवव्याहृतित्रयम् ।

जपन् शनैश्शनैर्ग्रन्थिं कुटिलं परिमोचयेत् ॥

शुल्बं त्रिवलयं कृत्वा तदग्राभ्यां दृढं तथा ।

आवेष्ट्य बन्धयेत् ग्रन्थिं तृतीयं चोपरि क्रमात् ॥

पलाशखदिराश्वत्थबिल्वाद्यध्वरभूरुहाम् ।

तत् क्षिपेत् एकशाखायां भूर्भवस्सुवरोमिति ॥

प्रतिष्ठाकर्म कृत्वाऽथ यथावत् धारयेत् ततः ॥

१६ यज्ञोपवीतप्रतिष्ठा

॥ यज्ञोपवीतप्रतिष्ठा ॥

पादौ प्रक्षाल्य, आचम्य, प्राणानायम्य, 'श्रीमान् वेङ्कट ……….सदा हृदि’ । अस्यां शुभतिथौ भगवत्(श्रीमन् नारायण)प्रीत्यर्थं, ‘यज्ञोपवीतप्रतिष्ठां करिष्ये’ इति सङ्कल्प्य, सात्त्विकत्यागं कृत्वा, शुचौ देशे जलपूर्णं सकूर्चयाज्ञियशाखं कुम्भं निधाय, तस्मिन् यज्ञोपवीतं निधाय, यज्ञोपवीतं स्पृशन्,

भास्करोक्त-विनियोगः— 1चतस्रस् स्वयमातृण्णा दिक्षूपदधाति -

वि॰प्र॰— भूर्! अ॒ग्निञ् च॑ पृथि॒वीञ् च॒ माञ् च॑ ।

त्रीँश् च॑ लो॒कान्त् सव्ँ॑वत्स॒रञ् च॑ ।

प्र॒जाप॑तिस् त्वा (स्वयम्-आतृण्णे!) सादयतु ।

तया॑ दे॒वत॑या ऽङ्गिर॒स्वद् ध्रु॒वा सी॑द ॥

भट्टभास्कर-टीका— भूर्व्याहृतिः, अग्निर्देवता, पृथिवी लोकः, अहम् उपधाता,

त्रिलोकवासिनो जनाः, संवत्सरस् सर्वानुग्राही कालः,

सर्वमिदं त्वद्-उपधान-लब्धात्मकं, तस्माद्भूराद्यात्मिकां त्वां प्रजापतिस्सादयतु,

त्वं च तया देवतया सह

अङ्गिरसाम् इव स्थिरा सीद ।

एवं सर्वासु दिक्षु योज्यम् ॥

वि॰प्र॰— भुवो॑ वा॒युञ् चा॒न्तरि॑क्षञ् च॒ माञ्च॑ ।

त्रीँश्च॑ लो॒कान्त् सव्ँ॑वत्स॒रञ्च॑ ।

प्र॒जाप॑तिस्त्वा सादयतु ।

तया॑ दे॒वत॑या ऽङ्गिर॒स्वद् ध्रु॒वा सी॑द ॥

वि॰प्र॰— स्व॑र् आदि॒त्यञ् च॒ दिव॑ञ् च॒ माञ् च॑ ।

त्रीँश्च॑ लो॒कान्त् सव्ँ॑वत्स॒रञ्च॑ ।

प्र॒जाप॑तिस् त्वा सादयतु ।

तया॑ दे॒वत॑या ऽङ्गिर॒स्वद् ध्रु॒वा सी॑द ॥

वि॰प्र॰— भूर् भुव॒स् स्व॑श् च॒न्द्रम॑सञ् च॒ दिश॑श् च॒ माञ्च॑ ।

त्रीँश्च॑ लो॒कान्त् सव्ँ॑वत्स॒रञ्च॑ ।

प्र॒जाप॑तिस् त्वा सादयतु ।

तया॑ दे॒वत॑या ऽङ्गिर॒स्वद् ध्रु॒वा सी॑द ॥ 5 ॥

इत्यभिमन्त्र्य,

‘ओं भूः’ यज्ञोपवीतं प्रतिष्ठापयामि । ‘ओं भुवः’ यज्ञोपवीतं प्रतिष्ठापयामि । ‘ओँसुवः' यज्ञोपवीतं प्रतिष्ठापयामि । ‘ओं भूर्भुवस्सुवः’ यज्ञोपवीतं प्रतिष्ठापयामि । इति प्रतिष्ठाप्य - प्रथमतन्तुदेवतां 'पृथिवीम्' आवाहयामि । द्वितीयतन्तुदेवताम् 'अप' आवाहयामि । तृतीयतन्तुदेवतां ‘तेज’ आवाहयामि । चतुर्थतन्तुदेवतां ‘वायुम्’ आवाहयामि । पञ्चमतन्तुदेवताम् ‘आकाशम्' आवाहयामि । षष्ठतन्तुदेवतां ‘प्राणम्’ आवाहयामि । सप्तमतन्तुदेवताम् ‘आत्मानं' आवाहयामि । अष्टमतन्तुदेवताम् ‘अन्तरात्मानम्’ आवाहयामि । नवमतन्तुदेवतां 'परमात्मानम्' आवाहयामि ।

इति नवतन्तुदेवताः अक्षतैरावाह्य, आसनादिषोडशोपचारैरभ्यर्च्य, प्रथमग्रन्थिदेवतां ब्रह्माणम् आवाहयामि । द्वितीयग्रन्थिदेवतां विष्णुम् आवाहयामि । तृतीयग्रन्थिदेवतां गिरीशम् आवाहयामि । इति ग्रन्थित्रयदेवताः अभ्यर्च्य, यज्ञोपवीताधिष्ठातृदेवतां श्रियःपतिम् आवाहयामि इति श्रियः पतिं च आवाह्य, अभ्यर्च्य, यज्ञोपवीतसहितं कूर्चं पाणिना गृहीत्वा,

आ᳓ सत्ये᳓न र᳓जसा व᳓र्तमानो

निवेश᳓यन्न् अमृ᳓तं म᳓र्त्यं च ।

हिरण्य᳓येन सविता᳓ र᳓थेन+

+आ᳓ऽऽदेवो᳓ याति भु᳓वना विप᳓श्यन् ॥

उ᳓द् वयं᳓ त᳓मसस् प᳓रि

ज्यो᳓तिष् प᳓श्यन्त उ᳓त्तरम् ।

देवं᳓ देवत्रा᳓ सू᳓र्यम्

अ᳓गन्म ज्यो᳓तिर् उत्तम᳓म् (←"उत्तमशश्वत्तमौ सर्वत्र" इत्य् अन्तोदात्तः) ॥

उ᳓दु त्यं᳓ जात᳓वेदसं

देवं᳓ वहन्ति केत᳓वः(→रश्मयः) ।

दृशे᳓ वि᳓श्वाय सू᳓र्यम् ॥

चित्रं᳓ देवा᳓नाम् उ᳓दगाद् अ᳓नीकं

च᳓क्षुर् मित्र᳓स्य व᳓रुणस्याग्नेः᳓ ।

आ᳓-प्रा(←पूरणे) द्या᳓वा-पृथिवी᳓ अन्त᳓रिक्षं

सू᳓र्य आत्मा᳓ ज᳓गतस् तस्थु᳓षश् च ॥

इत्यन्तम् उक्त्वा, सूर्याय प्रदर्श्य, पूर्ववत् निधाय, यज्ञोपवीतं स्पृशन्,

१२ त्र्यम्बकं यजामहे— त्रि᳓यम्बकं यजामहे

सुग᳓न्धिम् पुष्टि-व᳓र्धनम् (<"गतिकारकोपपदात् कृत्")।

उर्वारुक᳓म् (स्थूलफलम्) [इ]व ब᳓न्धनान्

मृत्यो᳓र् मुक्षीय, मा᳓ ऽमृ᳓तात्॥

इति मन्त्रम् अष्टोत्तरशतसङ्ख्यया अष्टाविंशतिसङ्ख्यया वा गायत्रीं च जपित्वा, आचम्य, सात्त्विकत्यागं कुर्यात् ॥ (सर्वत्र पृथिव्यादिशरीरकश्रियःपतिमेव ध्यात्वा आराधयेत् ॥)

॥ यज्ञोपवीतप्रतिष्ठाविधिः समाप्तः ॥

१७ यज्ञोपवीतधारणक्रमः

यज्ञोपवीतधारणक्रमः ॥

आचम्य प्राणानायम्य, "यज्ञोपवीतधारणं करिष्ये" इति सङ्कल्प्य, सात्त्विकत्यागं कृत्वा,


यज्ञोपवीतधारणमन्त्रस्य, ब्रह्मा ऋषिः, त्रिष्टुप् छन्दः त्रयीविद्या देवता



य॒ज्ञो॒प॒वीतं प॑र॒मं प॒वित्रं॑ प्र॒जाप॑ते॒र्यत्स॑ह॒जं पु॒रस्ता॑᳚त् ।

आ॒यु॒ष्य॑म॒ग्र्यं॑ प्रति॑मु॒ञ्च शु॒भ्रं य॑ज्ञोपवी॒तं बल॑मस्तु॒ तेजः॑ ॥ [[TODO:परिष्कार्यम्??]]

इति प्राङ्मुख उदङ्मुखो वा कुक्कुटासनतया उपविश्य धारयेत् । गृहस्थः पुनः सङ्कल्प्य द्वितीययज्ञोपवीतं धारयेत् । एकैकमपि यज्ञोपवीतं पृथक् प्राणान् आयम्य, सङ्कल्प्य, मन्त्रोच्चारणपूर्वकं धारयेत् ॥ आचम्य,


उपवीतं भिन्नतन्तुं जीर्णं कश्मलदूषितम् ।

विसृजामि [*] जले ब्रह्मवर्चो दीर्घायुरस्तु मे ॥




	
	:






पुनः (पा.भे)

इति जीर्णयज्ञोपवीतं शुद्धदेशे त्यजेत् । सात्त्विकत्यागं कुर्यात् ॥

२१ घण्टाप्रतिष्ठाक्रमः

॥ घण्टाप्रतिष्ठाक्रमः ॥

घण्टां च पञ्चगव्येन स्नापयित्वा यथोचितैः ।

पञ्चवारुणकैर्मन्त्रैः नववस्त्रेण वेष्टयेत् ॥

स्थण्डिले शालिभारं च निक्षिप्य तिलतण्डुलान् ।

तदूर्ध्वं नववस्त्रं च सदर्भं न्यस्य तत्र च ॥

कुम्भमेकं समभ्यर्च्य कुण्डे वा स्थण्डिलेऽपि वा ।

घण्टामन्त्रेण जुहुयात् आचार्यः समिदादिभिः ॥

शोषणादीनि कार्याणि तां यथोक्तां विचिन्तयेत् ।

शान्तिहोमावसाने च स्पृशेत् तां होमसर्पिषा ॥

प्रभाते कुम्भतोयेन तामुक्षेन्मन्त्रपूर्वकम् ।

एवं तु संस्कृतां घण्टां चालयेत् सर्वकर्मसु ॥

उद्घाटने कवाटस्य, प्रस्तुते पूजने तथा ।

आवाहनेऽर्घ्यस्नपने पुष्पे धूपे च दीपके ॥

नीराजने यवनिकासमुद्धारे निवेदने ।

होमे भूतबलौ कर्मण्युद्वाहे चालनं मणेः ॥

उत्सादनं पिशाचादेः प्रीणनं च हरेः परम् ।

सन्निधाने त्वमर्त्यानां घण्टायाः चालनं भवेत् ॥

असंस्कृतायाः चलने ग्रामादेः चलनं भवेत् ।

निष्फला चापि पूजा स्यात् परस्य परमात्मनः ॥

घण्टां प्रयोजयेत् यस्तु जायते कीर्तिमान् नरः ।

घण्टासंस्कारवत् धूपदीपादेः संस्कृतिर्भवेत् ॥

॥ इति घण्टाप्रतिष्ठाविधिः समाप्तः ॥

२२ श्रीचूर्णप्रतिष्ठाक्रमः

॥ श्रीचूर्णप्रतिष्ठाक्रमः ॥

पादौ प्रक्षाल्य,

द्विराचम्य,

त्रिः प्राणानायम्य,


‘श्रीभगवदाज्ञया, भगवत्प्रीत्यर्थं, श्रीचूर्ण-प्रतिष्ठां करिष्ये’



इति सङ्कल्प्य,

‘कृतं च...’ इत्यादि-भगवच्छास्त्रोक्त-सङ्कल्पं कृत्वा

‘भगवतो बलेन………' इति बल-मन्त्रं जपित्वा,

‘भगवानेव……’ इति सात्त्विक-त्यागं च कृत्वा,

हरिद्रा-चूर्णानि, तण्डुल-चूर्ण--तुलसी-कर्पूर-गन्ध-कुङ्कुम-पुष्पैः मिश्रीकृत्य,


श्रियं॑ दे॒वीम् उप॑ह्वये॒

श्रीर् मां॑ दे॒वी जु॑षताम् ।

कां॒ सो॒स्मि॒तां हिर॑ण्य-प्राकाराम्

आ॒र्द्रां ज्वल॑न्तीं तृ॒प्तां त॒र्पय॑न्तीम् ॥



इति श्रीचूर्णं प्रोक्ष्य,

“श्रीम्’’ इति ‘श्रीबीजेन’,

‘श्रीगायत्र्या' (पु. २९) च अष्टोत्तर-सहस्रं (-शतं) जपित्वा,

लक्ष्मीम् आवाह्य,

‘भगवान् एव...' इति (उत्तरं) सात्त्विक-त्यागं कुर्यात् ॥

तद् अभिषिक्तं, श्री-गल-स्थितं (वा) श्रीचूर्णं धारयेत् ॥

विस्तारः— बिम्बानां जलेनाभिषेकात् परं

किञ्चिद् इव श्रीचूर्णं गृहीत्वा ऽभिषिच्य

गलस्याधो श्रीचूर्णपिष्टं स्थापयन्तीति दृश्यते [#lnk_8] ।


असंस्कृतां हरिद्रां तु

मुखे लिम्पन् नराधमः ।

तन्मुखं न निरीक्षेत

चण्डालम् इव न स्पृशेत् ॥



॥ श्रीचूर्णप्रतिष्ठाक्रमः समाप्तः ॥

२३ पद्माक्षमालिकाप्रतिष्ठा

पद्माक्षमालिकाप्रतिष्ठा ॥

सुप्रक्षालितपाणिपादः स्वाचान्तः सोर्ध्वपुण्ड्रः पवित्रपाणिः सदस्यान् प्रणम्योत्थाय, दक्षिणासहितं ताम्बूलं गृहीत्वा ‘ओं नमस्सदसे ... स्वामिनः ... स्वीकृत्य - पद्माक्षमालिकाप्रतिष्ठां कर्तुं योग्यतासिद्धिरस्त्विति भवन्तो महान्तोऽनुगृह्णन्तु । (तथास्तु - योग्यता सिद्धिरस्तु, इति प्रतिवचनं) दर्भेष्वासीनः, दर्भान् धारयमाणः, प्राणानायम्य, ....शुभतिथौ ‘श्रीभगवदाज्ञया ... प्रीत्यर्थं पद्मालिकाप्रतिष्ठां करिष्ये' इति सङ्कल्प्य, मालिकां गृहीत्वा, मूलमन्त्रेण मार्जयेत् । पञ्चगव्यैः, पुण्याहजलैः पवित्रमन्त्रेण, मूलमन्त्रेण, द्वादशाक्षरेण, षडक्षरेण, द्वयेन च सिञ्चेत् । ततः पुरुषसूक्तेन (पु. ७१) तद्विष्णोरिति मन्त्रेण (पु. ३४) विष्णुगायत्र्या (पु. २९) 'विष्णो रराटमसि' इति सप्तवैष्णवमन्त्रेण च (पु. ३३) अभिमन्त्र्य, निशामेकां गोमूत्रे निक्षिप्य, प्रभाते पुनरादाय शुद्धोदकैः प्रक्षाल्य, गन्धपुष्पधूपदीपनैवेद्यादिभिः अभ्यर्च्य वैष्णवाग्नौ पूर्वोक्तैः एतैः मन्त्रैः आज्येन जुहुयात् । मालिकां स्पृशन् शतकृत्वः मूलमन्त्रं जपेत् । ततः श्रीचरणनलिनयोः न्यस्येत् । तां पुनरादाय भक्तियुक्तस्सन् तुलसीमणिमालिकया सार्धं कण्ठे सदा धारयेत् ॥ आशौचाद्यशुचिसमये मालां न धारयेत् ॥

॥ विष्वक्सेनसंहितोक्तपद्मक्षमालिकाप्रतिष्ठा सम्पूर्णा ॥

२४ तुलसीमणिमालिकाप्रतिष्ठा

॥ तुलसीमणिमालिकाप्रतिष्ठा ॥

पादौ प्रक्षाल्य, 'श्रीभगवदाज्ञया .... प्रीत्यर्थं तुलसीमणिमालिकाप्रतिष्ठां करिष्ये' इति सङ्कल्प्य, मालिकां गृहीत्वा, पुण्याहजलेन, पञ्चगव्येन, पञ्चामृतेन च संसिच्य गोमूत्रे दिनमेकम् अधिवास्य तस्मात् ताम् उद्धृत्य श्रीदेवीपञ्चाक्षरेण, श्रीसूक्तेन, (पु.२८), भूसूक्तेन (पु.६८-८९), श्रीगायत्र्या (पु.२९) च यथाशक्ति जपन् संस्कुर्यात् । विष्णुपत्नीं तुलसीं देवीं मालिकायामावाह्य, गन्धपुष्पधूपदीपनैवेद्यादिभिः अभ्यर्च्य, वैष्णवाग्नौ श्रीमन्त्रेण, श्रीसूक्तेन, भूसूक्तेन, श्रीगायत्र्या, भूगायत्र्या च जुहुयात् । मालिकां श्रीशचरणकमलयोर्विन्यस्य प्रणम्य तां पुनरादाय श्रीबीजं शतकृत्वो जपित्वा मुमुक्षुः प्रत्यहं, विशेषेण जपकाले च धारयेत् ॥

(विष्वक्सेनसंहितायाम्)


यथा पतिव्रता साध्वी सर्वाभरणभूषिता ।

पतिशुश्रूषणं कुर्यात् सावधानेन चेतसा ॥

तद्वत् चक्रादिचिह्नैश्च चिह्नितो द्विजसत्तमः ।

पद्माक्षतुलसीमालां पवित्रं च यथाक्रमम् ॥

सन्धार्य नित्यकर्माणि विष्णोः प्रीत्यर्थमाचरेत् ।



अप्रतिष्ठितमालाधारणे महान् प्रत्यवायस्स्यात् ॥

इति विष्वक्सेनसंहितोक्ता तुलसीमणिमालिकाप्रतिष्ठा सम्पूर्णा ॥

[[102]]




२४ तुलसीमणिमालिकाप्रतिष्ठा

॥ तुलसीमणिमालिकाप्रतिष्ठा ॥

पादौ प्रक्षाल्य, 'श्रीभगवदाज्ञया .... प्रीत्यर्थं तुलसीमणिमालिकाप्रतिष्ठां करिष्ये' इति सङ्कल्प्य, मालिकां गृहीत्वा, पुण्याहजलेन, पञ्चगव्येन, पञ्चामृतेन च संसिच्य गोमूत्रे दिनमेकम् अधिवास्य तस्मात् ताम् उद्धृत्य श्रीदेवीपञ्चाक्षरेण, श्रीसूक्तेन, (पु.२८), भूसूक्तेन (पु.६८-८९), श्रीगायत्र्या (पु.२९) च यथाशक्ति जपन् संस्कुर्यात् । विष्णुपत्नीं तुलसीं देवीं मालिकायामावाह्य, गन्धपुष्पधूपदीपनैवेद्यादिभिः अभ्यर्च्य, वैष्णवाग्नौ श्रीमन्त्रेण, श्रीसूक्तेन, भूसूक्तेन, श्रीगायत्र्या, भूगायत्र्या च जुहुयात् । मालिकां श्रीशचरणकमलयोर्विन्यस्य प्रणम्य तां पुनरादाय श्रीबीजं शतकृत्वो जपित्वा मुमुक्षुः प्रत्यहं, विशेषेण जपकाले च धारयेत् ॥

(विष्वक्सेनसंहितायाम्)


यथा पतिव्रता साध्वी सर्वाभरणभूषिता ।

पतिशुश्रूषणं कुर्यात् सावधानेन चेतसा ॥

तद्वत् चक्रादिचिह्नैश्च चिह्नितो द्विजसत्तमः ।

पद्माक्षतुलसीमालां पवित्रं च यथाक्रमम् ॥

सन्धार्य नित्यकर्माणि विष्णोः प्रीत्यर्थमाचरेत् ।



अप्रतिष्ठितमालाधारणे महान् प्रत्यवायस्स्यात् ॥

इति विष्वक्सेनसंहितोक्ता तुलसीमणिमालिकाप्रतिष्ठा सम्पूर्णा ॥

Appendix - +Dyugangā द्युगङ्गा


Goals ध्येयानि

Dyugangā is a work group dedicated to the promotion of ever-victorious Hindu ideals and arts. It's current focus is in presenting important texts for easy study. Long term goal (https://rebrand.ly/dg-archive) is to save texts to last for millennia into the coming post-electronic/ industrial age.

The texts may be presented as


	audio files (eg: MahAbhArata audio book project [#lnk_9]),

	as web pages (eg. Apastamba-gRhya-sUtra [#lnk_10], Apastamba-dharma-sUtra [#lnk_11], EkAgnikANDa commentary [#lnk_12], manu-smRti [#lnk_13], raghuvaMsha [#lnk_14], more kalpa-texts [#lnk_15], tattva-texts [#lnk_16], universal subhAShita DB [#lnk_17]),

	as dictionaries (eg: stardict [#lnk_18])
